Dream Alliance

Roedd Dream Alliance yn geffyl rasio. Roedd y ceffyl yn eiddo i'r Alliance Partnership ac wedi'i hyfforddi gan Philip Hobbs. Cafodd y ceffyl Dream Alliance ei fridio gan Janet Vokes o dde Cymru. Tra'n gweithio mewn tafarn leol, clywodd Howard Davies, cynghorydd treth lleol, yn trafod ceffyl rasio yr oedd unwaith yn berchen arno fe. Gyda’i gŵr, Brian, roedd hi'n ffeindio gaseg o’r enw Rewbell a oedd ar gael am £1000, yn rhannol oherwydd anaf. Yn y pen draw fe brynon nhw hi am £350 ac enwi Davies fel "rheolwr rasio" y grŵp. Ganed yr ebol Dream Alliance yn 2001. Magwyd y ceffyl ar randir yng Nghefn Fforest ger tref Coed Duon, ac ymunodd 23 o bobl â’r syndicet perchnogaeth. Trefnwyd y syndicet gan Davies, a amcangyfrifodd y byddai’n costio £15,000 y flwyddyn i gadw’r ceffyl dan hyfforddiant. Yn dair oed, daeth Dream Alliance at Philip Hobbs i gael hyfforddiant, ar ôl i'r syndicet godi digon o arian i dalu'r costau hyfforddi. Yn 2004, daeth yn bedwerydd yn ei ras gyntaf. Mewn ras baratoadol ar gyfer y Grand National yng Ngŵyl Aintree yn 2008, fe dorrodd tendon ar y cwrs. Roedd angen triniaeth bôn-gelloedd newydd iawn ar gyfer y driniaeth, ond yn y pen draw fe wellodd a llwyddodd i rasio eto. Roedd ei enillion yn ddigonol i dalu costau ei lawdriniaeth a 15 mis o adsefydlu.9. Enillodd y ceffyl Bencampwriaeth Genedlaethol Cymru 2009, gyda Tom O'Brien yn ei farchogaeth. Ar ôl colli'r Grand National, canfuwyd bod ganddo gyflwr ar yr ysgyfaint. Er iddo redeg mewn saith ras arall, ni enillodd eto. Roedd wedi ymddeol yn 2012. Ar y cyfan, enillodd Dream Alliance £138,646 mewn arian gwobr. Ar ôl talu'r holl gostau hyfforddi a milfeddygol, gan gynnwys costau ei lawdriniaeth, cafodd y 23 aelod o'r syndicet elw yr un o £1430. Bu farw Dream Alliance ar 21 Ebrill 2023, yn 22 oed.